CELEX: 62012CN0415
Language: fi
Date: 2012-09-13 00:00:00
Title: Asia C-415/12: Ennakkoratkaisupyyntö, jonka Arbeitsgericht Nienburg (Saksa) on esittänyt 13.9.2012 — Bianca Brandes v. Land Niedersachsen

24.11.2012   
            
            
               FI
            
            
               Euroopan unionin virallinen lehti
            
            
               C 366/25
            
         Ennakkoratkaisupyyntö, jonka Arbeitsgericht Nienburg (Saksa) on esittänyt 13.9.2012 — Bianca Brandes v. Land Niedersachsen
   (Asia C-415/12)
   2012/C 366/44
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Nienburg
   
      Pääasian asianosaiset
   
   
      Kantaja: Bianca Brandes
   
      Vastaaja: Land Niedersachsen
   
      Ennakkoratkaisukysymys
   
   Onko asian kannalta merkityksellistä unionin oikeutta ja erityisesti Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta annetun direktiivin 97/81 (1), sellaisena kuin se on muutettuna direktiivillä 98/23 (2), liitteenä olevan osa-aikatyötä koskevan puitesopimuksen 4 artiklan 1 ja 2 kohtaa tulkittava siten, että se on esteenä sellaisille kansallisille lain säännöksille tai työehtosopimusten määräyksille taikka käytännöille, joiden mukaan silloin, kun työntekijän työajan muutos, joka liittyy viikoittaisten työpäivien lukumäärän muutokseen, aiheuttaa sen, että käyttämättä jäänyttä lomaoikeutta, jota työntekijä ei voinut viiteajanjaksona käyttää, mukautetaan siten, että viikkoina ilmaistu lomaoikeus säilyy samansuuruisena, mutta päivinä ilmaistu lomaoikeus lasketaan uudelleen uuden työajan perusteella?
   
      (1)  15.12.1997 annettu neuvoston direktiivi 97/81/EY (EYVL 1998, L 14, s. 9)
   
      (2)  UNICE:n, CEEP:n ja EAY:n tekemästä osa-aikatyötä koskevasta puitesopimuksesta annetun direktiivin 97/81/EY ulottamisesta koskemaan Ison-Britannian ja Pohjois-Irlannin yhdistynyttä kuningaskuntaa 7.4.1998 annettu neuvoston direktiivi 98/23/EY (EYVL L 131, s. 10).